smcproject/ml-wiki-sentences huggingface dataset:
പിന്നീട് മണ്ണടിഞ്ഞുപോയ ഈ ക്ഷേത്രം 18-ആം നൂറ്റാണ്ടിൽ ഒരു ഗുജറാത്തി വ്യാപാരി പുനർനിർമ്മിച്ചു.
1890-ൽ ക്ഷേത്രം ഇന്നു കാണുന്ന മാതൃകയിലായി.
ആ കാലഘട്ടത്തിൽ മുംബൈയിലെ ഏറ്റവും ഉയരം കൂടിയ നിർമ്മിതി ഈ ക്ഷേത്രഗോപുരമായിരുന്നുവത്രേ .
ഒരിക്കൽ ഇടിമിന്നലേറ്റ് ഗോപുരത്തിന് കാര്യമായ കോട്ടം തട്ടുകയുണ്ടായി.
അവലംബം പുറത്തേക്കുള്ള കണ്ണികൾ [ http://www.babulnath.com/ ഔദ്യോഗിക വെബ്സൈറ്റ്]
ബാബുരാജ് അസറിയ
മലയാള ചലച്ചിത്രരംഗത്തെ ഒരു ചലച്ചിത്ര സംവിധായകനും നിർമ്മാതാവും എഴുത്തുകാരനും ചലച്ചിത്ര വിതരണക്കാരനുമാണ് ബാബുരാജ് അസറിയ .
ഫിലിം പ്രൊഡക്ഷൻ ഡിസ്ട്രിബ്യൂഷൻ കമ്പനിയായ കളക്റ്റിവ് ഫ്രെയിംസി ൻറെ സ്ഥാപകനാണ് അദ്ദേഹം.
ആംബുലൻസ് ഡ്രൈവർമാരുടെ യഥാർത്ഥ ജീവിതത്തെ ആസ്പദമാക്കി 2017-ൽ പുറത്തിറങ്ങിയ നോൺ-ഫീച്ചർ ചിത്രമായ ദി അൺസംഗ് ഹീറോസ് എന്ന ചിത്രത്തിലൂടെയാണ് അദ്ദേഹം സംവിധായകനായി അരങ്ങേറ്റം കുറിച്ചത്.
ലോകമെമ്പാടുമുള്ള പ്രശസ്തമായ ചലച്ചിത്ര മേളകളായ സത്യജിത്രേ, ലോസ് ഏഞ്ചൽസ്, ബാഴ്സലോണ സ്പെയിൻ, ഏഷ്യൻ ഗോവ ഫിലിം ഫെസ്റ്റിവൽ എന്നിവയിൽ മികച്ച ചിത്രം ഉൾപ്പെടെ നിരവധി പുരസ്‌കാരങ്ങളാണ് ഇ ചിത്രത്തിന് ലഭിച്ചത്.
ബാബുരാജ് അസരിയ 2010 മുതൽ ഹ്രസ്വചിത്രങ്ങൾ നിർമ്മിച്ചുകൊണ്ട് തന്റെ സിനിമാ ജീവിതം ആരംഭിച്ചു, തുടർന്ന് അഭിനയം, നിർമ്മാണം, പരസ്യ ചിത്രങ്ങൾ, ആൽബങ്ങൾ, ടിവി പരിപാടികൾ, ഫീച്ചർ ഫിലിമും നിർമിച്ചു.
2017 ൽ ആംബുലൻസ് ഡ്രൈവർമാരുടെ യഥാർത്ഥ ജീവിതത്തെ അടിസ്ഥാനമാക്കി നോൺ-ഫീച്ചർ സിനിമയുടെ തിരക്കഥാകൃത്ത്, നിർമ്മാതാവ്, സംവിധായകൻ എന്നീ നിലകളിൽ അദ്ദേഹം അരങ്ങേറ്റം കുറിച്ചു.
തുടർന്ന് മേരി മസ്ക്രോഫ്റ്റും സ്റ്റീഫൻ മസ്ക്രോഫ്റ്റും അഭിനയിച്ച മസ്ക്രോഫ്റ്റ് ദി സേവിയേസ്‌ , മിസ്റ്റർ മിസ്സിസ് , ഹരം , യെൻ ഉയിർ കാതലേ , വോയിസ് ഓഫ് ദി വോയ്‌സ്‌ലെസ്സ് എന്നിവ സംവിധാനം ചെയ്തു.
അതിനു പുറമെ  OTT പ്ലാറ്റ്ഫോമുകളിലേക്കും തിയറ്ററുകളിലേക്കും ടിവി ചാനലുകളിലേക്കും തന്റെ നിർമ്മാണ, വിതരണ സ്ഥാപനമായ കളക്ടീവ് ഫ്രെയിമുകളിലൂടെ സിനിമകൾ വിതരണം ചെയ്യനും തുടങ്ങി  .
തിരുവനന്തപുരം ജില്ലയിൽ പനവൂർ പഞ്ചായത്തിൽ മൊട്ടക്കാവ് എന്ന സ്ഥാലത്തു  ഡാനിയൽ അസറിയയുടെയും ലീലാ അസറിയയുടെയും മകനായി ബാബുരാജ് അസറിയ ജനിച്ചത്.
അദ്ദേഹത്തിന് ഒരു സഹോദരനുണ്ട്, ചന്ദ്രബാബു അസറിയ.
S.H.U.P.S ചുള്ളിമാനൂരിൽ നിന്നും സ്കൂൾ വിദ്യാഭ്യാസം പൂർത്തിയാക്കി, B.R.M.H.S എളവട്ടത്ത് ഹൈസ്കൂൾ വിദ്യാഭ്യാസം പൂർത്തിയാക്കി, കേരള സർവകലാശാലയിൽ നിന്ന് ബിരുദം നേടി.
2010  ൽ ടെക്നോപാർക്ക് തിരുവനന്തപുരത്ത് ഐടി ജീവിതം ആരംഭിച്ചു.
ബാംഗ്ലൂരിൽ കോളേജ് അദ്ധ്യാപകയായ അഞ്ജിത ബി നായരെയാണ് അദ്ദേഹം വിവാഹം കഴിച്ചിരിക്കുന്നത്.
ബാബുരാജ് അസറിയ  ഐടി മേഖലയിൽ തൻറെ കരിയർ ആരംഭിച്ചു, കൂടാതെ സിനിമ നിർമ്മാണത്തിലും ഏർപ്പെട്ടിരുന്നു.
2010 ൽ അദ്ദേഹം ഹ്രസ്വചിത്രങ്ങൾ നിർമ്മിക്കാൻ തുടങ്ങി, തുടർന്ന് അഭിനയം, നിർമ്മാണം, പരസ്യ ചിത്രങ്ങൾ, ആൽബങ്ങൾ, ടിവി പ്രോഗ്രാമുകൾ, ഹ്രസ്വചിത്രങ്ങൾ, ഫീച്ചർ ഫിലിമുകൾ എന്നിവ നിർമ്മിച്ചു.
2015 ൽ പുറത്തിറങ്ങിയ ബുദ്ധിപരിപരമായനീക്കം അദ്ദേഹമാണ് നിർമ്മിച്ചത്.
2017 ൽ ആംബുലൻസ് ഡ്രൈവർമാരുടെ യഥാർത്ഥ ജീവിതത്തെ ആസ്പദമാക്കി ദി അൺസംഗ് ഹീറോസ് എന്ന ഡോക്യുമെന്ററി സിനിമയുടെ തിരക്കഥാകൃത്ത് സംവിധായകനായി അദ്ദേഹം അരങ്ങേറ്റം കുറിച്ചു.
മസ്ക്രോഫ്റ്റ് ദി സേവിയേസ്‌ (നോൺ-ഫീച്ചർ ഫിലിം), യെൻ ഉയിർ കാതലേ (തമിഴ് മ്യൂസിക് ഡ്രാമ), ഹരം (ഷോർട്ട് ഫിലിം), ഉജി മൂജി (വെബ് സീരീസ്), വോയിസ് ഓഫ് ദി വോയ്‌സ്‌ലെസ്സ് (മ്യൂസിക് വീഡിയോ), മിസ്റ്റർ മിസ്സിസ്സ് (കോമഡി വെബ് സീരീസ്) വിവിധ ഭാഷകളിൽ നിർമ്മിച്ചു.
ഒടിടി പ്ലാറ്റ്ഫോമുകൾ, തിയറ്ററുകൾ, ടിവി ചാനലുകൾ എന്നിവയിലേക്ക് തന്റെ നിർമ്മാണ, വിതരണ സ്ഥാപനമായ കളക്ടീവ് ഫ്രെയിമുകളിലൂടെ സിനിമകൾ വിതരണം ചെയ്യുന്നതിലും അദ്ദേഹം ചുവടുവെച്ചു.
അദ്ദേഹത്തിന്റെ എല്ലാ പ്രധാന ചിത്രങ്ങളും ആമസോൺ പ്രൈം വീഡിയോ ,  ഷോർട്ട്സ് ടിവി  (ഒരു ഇന്റർനാഷണൽ ബ്രോഡ്കാസ്റ്റിംഗ് ചാനൽ), ഫിലിമെറെയിലും ലഭ്യമാണ്, ഒക്ടോബറിൽ 2021 ഡിസ്നി+ഹോട്ട്സ്റ്റാർ, എംഎക്സ് പ്ലെയർ എന്നിവയിലും റിലീസ് ചെയ്യും.
ബാബുരാജ് അസറിയയുടെ വിതരണ കമ്പനിയായ കളക്റ്റിവ് ഫ്രെയിംസ്  വിതരണത്തിന്  എത്തിക്കുന്ന രണ്ട് പുതിയ മലയാള സിനിമകൾ, സിജു ജവഹർ സംവിധാനം ചെയ്ത കഥ പറഞ്ഞ കഥ യിൽ പ്രധാന കഥാപാത്രങ്ങളെ അവതരിപ്പിച്ചത് സിദ്ധാർത്ഥ് മേനോൻ , തരുഷി, ദിലീഷ് പോത്തൻ , രഞ്ജി പണിക്കർ , പ്രവീണ , സന്തോഷ് കീഴാറ്റൂ ർ എന്നവരും കാടകലം സംവിധാനം ചെയ്യുന്നത് ഡോ.സഖിൽ രവീന്ദ്രനുമാണ്, കാടകല ത്തിൽ നായകനായി എത്തുന്നത് മാസ്റ്റർ ഡാവിഞ്ചി സതീഷ് ആണ്.
തമിഴിൽ പി. അമുദവനൻ സംവിധാനം ചെയ്ത് നിരവധി ഇന്റർനാഷണൽ ഫിലിം ഫെസ്റ്റിവലിൽ അവാർഡ് നേടിയ ചലച്ചിത്ര ക്വാട്ട യും ആണ്‌ 2021 OTT പ്ലാറ്റ്ഫോമുകളിൽ റിലീസ്  ചെയ്യാനൊരുങ്ങുന്നു.
ചിത്രങ്ങളുടെ പട്ടിക സംവിധാനം ചെയ്ത ചിത്രങ്ങൾ വർഷം തലക്കെട്ടു സംവിധായാകാൻ നിർമാതാവ് തിരകഥാകൃത്ത് നിർമാണ കമ്പനി 2017 ദി അൺസംഗ് ഹീറോസ് Yes Yes Yes കളക്റ്റിവ് ഫ്രെയിംസ് 2018 യെൻ ഉയിർ കാതലേ Yes Yes No കളക്റ്റിവ് ഫ്രെയിംസ് 2019 മസ്ക്രോഫ്റ്റ് ദി സേവിയേസ്‌ Yes Yes Yes കളക്റ്റിവ് ഫ്രെയിംസ് 2019 ഉജി മൂജി Yes No No ടെകീല 2019 ഹരം Yes No No കളക്റ്റിവ് ഫ്രെയിംസ് 2020 വോയിസ് ഓഫ് ദി വോയ്സിലെസ്സ് Yes Yes Yes കളക്റ്റിവ് ഫ്രെയിംസ് 2021 മിസ്റ്റർ മിസിസ് Yes Yes No കളക്റ്റിവ് ഫ്രെയിംസ് 2022 ചിരകാലം Yes Yes No കളക്റ്റിവ് ഫ്രെയിംസ് നിർമിച്ച ചിത്രങ്ങൾ Year Film Director Cast Notes 2012 സ്റ്റോറി ടെല്ലർ ജി. കൃഷ്ണ ലോക്കോപൈലറ്റ് (ഇന്റർവ്യൂ ) ടീവി പ്രോഗ്രാം 2013 സ്റ്റിൽ എവേ ജി. കൃഷ്ണ ടി .
എസ് വിഷ്ണു , നേഹ ബജാജ് ആൽബം 2015 ബുദ്ധിപരമായ നീക്കം വിനോദ് നാരായണൻ ശരൺ , മായ ഫീച്ചർ ഫിലിം
വിതരണം ചെയ്യ്ത ചിത്രങ്ങൾ Year Film Director Distribution Cast Notes 2021 റൂട്ട് മാപ്പ് സൂരജ് സുകുമാർ നായർ കളക്ടിവ് ഫ്രെയിംസ് സിൻസീർ നോബി വർഗീസ് ഷാജു കെ.എസ് ഏഞ്ചൽ തോമസ് മഖ്ബൂൽ സൽമാൻ ഫീച്ചർ ഫിലിം 2021 മാരത്തോൺ അർജുൻ അജിത് കളക്ടിവ് ഫ്രെയിംസ് നന്ദന ആനന്ദ് സുജിത് രാജ് കൊച്ചുകുഞ്ഞ് ഫീച്ചർ ഫിലിം 2021 കാടകലം സഖിൽ രവീന്ദ്രൻ കളക്ടിവ് ഫ്രെയിംസ് ഡാവിഞ്ചി സതീഷ് സതീഷ് കുന്നോത്ത് ഫീച്ചർ ഫിലിം 2020 ക്വാട്ട പി. അമുതവനൻ കളക്ടിവ് ഫ്രെയിംസ് ഭാവാസ്നി ഹാരിക ആദിൽ ഫീച്ചർ ഫിലിം 2019 കഥ പറഞ്ഞ കഥ സിജു ജവഹർ കളക്ടിവ് ഫ്രെയിംസ് സിദ്ധാർത്ഥ് മേനോൻ തരുഷി ജിഹ സന്തോഷ് കീഴാറ്റൂർ സിദ്ധാർത്ഥ് മേനോൻ രൺജി പണിക്കർ ദിലീഷ് പോത്തൻ പ്രവീണ ഫീച്ചർ ഫിലിം നടൻ എന്ന നിലയിൽ Year Title Role 2010 വോവ് (വിയലിൻസ് എഗൈൻസ്റ് വുമൺ ) സുഹൃത്ത് 2012 കിക്ക് അതിഥി 2012 സെറ ദേഖോ ബാലു 2021 ഋതുരാഗം (മ്യൂസിക് വീഡിയോ ) സുഹൃത്ത് പുരസ്കാരങ്ങൾ 2019 - Best Director – AISFF - FFIFF - Film Frames International Film Festival 2019 - Special Jury Award - Hyderabad Bengali Film Festival 2019 - Best Director – AISFF - AHMEDNAGAR INTERNATIONAL SHORT FILM FESTIVAL 2018 - Best Editor - Asian Goa short film Festival 2018 - Best Dialogue - Asian Goa short film Festival 2018 - Best Film - Asian Goa short film Festival 2018 - Best Story - Asian Goa short film Festival·[1] 2017 - Special Jury Award - Prathidhwani Qisa Film Festival 2017 - Best Documentary Film" Satyajith Ray Short Film Documentary Festival 2017 അവലംബം Baburaj Asariya at IMDb https://baburajasariya.com/ Archived 2021-08-27 at the Wayback Machine .
↑ ↑ ↑ ↑ ↑ ↑ ↑ ↑ ↑ ↑ ↑ ↑ 1 2 3 1 2 3 1 2 3 4 1 2 3 4 1 2 3 1 2 3 ↑ ↑ 1 2 1 2 1 2 1 2 1 2 1 2 1 2 ↑ ↑ ↑ ↑ 1 2 3 4 5 6 7 8 9 1 2 3 4 5 6 7 ↑ ↑ ↑
ബാബുറാം ഭട്ടറായി ഇംഗ്ലീഷ് വിലാസം https://ml.wikipedia.org/wiki/Baburam_Bhattarai Bhattarai with Prachanda and other Maoist leaders
നേപ്പാളിന്റെ 35-ആമത് പ്രധാനമന്ത്രിയാണ് ബാബുറാം ഭട്ടറായി ( Baburam Bhattarai ) (ജനനം 26 May 1954).
2011 ഓഗസ്റ്റ് 29-ന് അധികാരത്തിലേറി.
ഡൽഹിയിലെ ജവഹർലാൽ നെഹ്റു യൂണിവേഴ്സ്റ്റിയിൽ നിന്നാണ് ഡോക്ടറേറ്റ് എടുത്തത്.
മാവോ വാദികളുടെ നേതാവായ ഇദ്ദേഹം മാവോവാദികളിലെ മിതവാദി എന്നാണ് അറിയപ്പെടുന്നത്.
2008-ൽ മാവോവാദി മന്ത്രിസഭയിൽ ഉപമുഖ്യമന്ത്രിസ്ഥാനവും ധനകാര്യവകുപ്പും കൈകാര്യ ചെയ്തിട്ടുണ്ട്.
ബാബുറാവു ബഗുൾ
ഇന്ത്യയിലെ മഹാരാഷ്ട്രയിൽ നിന്നുള്ള ഒരു മറാത്തി എഴുത്തുകാരനായിരുന്നു ബാബുറാവു റാംജി ബാഗുൽ (1930-2008) മറാത്തിയിലെ ആധുനിക സാഹിത്യത്തിന്റെ തുടക്കക്കാരനും 20-ാം നൂറ്റാണ്ടിന്റെ അവസാനത്തിൽ ഇന്ത്യൻ ചെറുകഥയിലെ ഒരു പ്രധാന വ്യക്തിത്വവുമായിരുന്നു ഇദ്ദേഹം.
ഇന്ത്യയിലെ അറിയപ്പെട്ട ദളിത് എഴുത്തുകാരിൽ ഉൾപ്പെട്ടയാളാണ് ബാബുറാവു ബഗുൾ.
ജെവ്ഹാ മി ജാത് ചോർലി ഹോതി (1963), മാരൻ സ്വസ്താ ഹോട്ട് ആഹേ (1969), സാഹിത്യ അജാചെ ക്രാന്തി വിജ്ഞാന്, സുദ് (1970), അംബേദ്കർ ഭാരത് (1981).
തുടങ്ങിയ കൃതികളിലൂടെയാണ് അദ്ദേഹം പ്രശസ്തനായി.
1930 ജൂലൈ 17ന് നാസിക്കിലാണ് ബാബുറാവു രാമാജി ബാഗുൽ ജനിച്ചത്.
ഹൈസ്കൂൾ വിദ്യാഭ്യാസത്തിനു ശേഷം 1968 വരെ വിവിധ കൈജോലികൾ ചെയ്തുപോന്നു.
ഇതിനിടെ അദ്ദേഹത്തിൻറെ നിരവധി കഥകൾ  മാസികകളിൽ  പ്രസിദ്ധീകരിച്ചു, അത് മറാത്തി വായനക്കാരുടെ ശ്രദ്ധ നേടി.
ഒടുവിൽ 1963-ൽ അദ്ദേഹത്തിന്റെ ആദ്യ കഥാസമാഹാരമായ ജെവ്ഹാ മി ജത് ചോരാളി (ഞാൻ എന്റെ ജാതി മറച്ചുവെച്ചപ്പോൾ) പ്രസിദ്ധീകരിച്ചു.
അവഗണിക്കപ്പെട്ട ഒരു സമൂഹത്തിന്റെ വികാരാധീനമായ ചിത്രീകരണത്തിലൂടെ മറാത്തി സാഹിത്യത്തിൽ ഏറെ ഒരു കോളിളക്കം സൃഷ്ടിച്ച കൃതിയായി മാറി.
ഈ കൃതിയെ അധഃസ്ഥിതരുടെ ഇതിഹാസമായാണ് പല നിരൂപകരും കാണുന്നത്, പിന്നീട് നടനും സംവിധായകനുമായ വിനയ് ആപ്‌തേ ഇത് സിനിമയാക്കി.
ആദ്യ കൃതിക്ക് ശേഷം അകർ (ആകാരം) (1967) എന്ന കവിതാസമാഹാരം പ്രസിദ്ധീകരിച്ചു.
അധികം വൈകാതെ ഏറെ ദൃശ്യപരത നൽകിയ കൃതിയായിരുന്നു ഇത്.
അദ്ദേഹത്തിന്റെ രണ്ടാമത്തെ ചെറുകഥാസമാഹാരമായിരുന്നു മാരൻ സ്വസ്ത ഹോട്ട് ആഹേ (മരണം വിലകുറഞ്ഞതാണ്) (1969), സാഹിത്യ മേഖലയിൽ അദ്ദേഹത്തിന്റെ സ്ഥാനം രേഖപ്പെടുത്തിയ കൃതിയായിരുന്നു ഇത്.
ഈ ശേഖരം ഇപ്പോൾ ഇന്ത്യയിലെ ദളിത് രചനയിലെ ഒരു പ്രധാന നാഴികക്കല്ലായി കണക്കാക്കപ്പെടുന്നു, 1970-ൽ അദ്ദേഹത്തിന് മഹാരാഷ്ട്ര സർക്കാർ 'ഹരിനാരായണൻ ആപ്‌തേ അവാർഡ്' നൽകി ആദരിച്ചു.
1 2 3 Mother 1970 Indian short stories,1900–2000 , by E.V. Ramakrishnan, I. V. Ramakrishnana.
1 2 Issues of Language and Representation:Babu Rao Bagul Handbook of twentieth-century literatures of India , Editors: Nalini Natarajan, Emmanuel Sampath Nelson.
↑ Encyclopaedia of Indian Literature: Sasay to Zorgot , by Amaresh Datta, Mohan Lal.
Sahitya Akademi , 1994.
Page 4060 .
മംഗളവാർത്തക്കാലം
സീറോ മലബാർ സഭയുടെ ആരാധനക്രമവർഷം (ആരാധനവത്സരം, സഭാപഞ്ചാംഗം) അനുസരിച്ച് യേശുവിന്റെ ജനത്തിന് മുന്നോടിയായി വരുന്ന കാലമാണ് മംഗളവാർത്തക്കാലം .
റോമൻ (ലത്തീൻ ) കത്തോലിക്കാ റീത്ത് അനുസരിച്ച് വരുന്ന ആഗമനകാലം ഇതിന് സമാനമാണ്.
സീറോ മലബാർ സഭയുടെ ആരാധനക്രമവർഷം ആരംഭിക്കുന്നതും മംഗളവാർത്തക്കാലത്തോട് കൂടിയാണ്.
അഞ്ചുമുതൽ ആറാഴ്ച വരെ നീണ്ടുനില്കുന്ന മംഗളവാർത്തക്കാലം ആരംഭിക്കുന്നത് നവംബർ 27നും ഡിസംബർ 3നും ഇടക്ക് വരുന്ന ഞായറാഴ്ചയാണ്.
പശ്ചാത്തലം മംഗളവാർത്ത-1712 -ൽ പൌളോ ദെ മത്തെയിസ് വരച്ച ചിത്രം
സീറോ മലബാർ സഭയുടെ ആരാധനക്രമവർഷം യേശുവിന്റെ  രക്ഷാകര ചരിത്രത്തിലെ സംഭവങ്ങളെ കേന്ദ്രീകരിച്ചുള്ളതാണ്.
യേശുവിന്റെ ജനനമാണ്‌ രക്ഷാകരചരിത്രത്തിന്റെ ആരംഭം.
സുറിയാനി ഭാഷയിൽ സുബാറ (ܕܣܘܼܒܵܪܵܐ) എന്നാണ് മംഗളവാർത്തക്കാലം അറിയപ്പെടുന്നത്. 'അറിയിക്കുക', 'പ്രഖ്യാപിക്കുക' എന്നൊക്കെയാണ് ഈ വാക്കിനർത്ഥം.
യേശുവിന്റെ ജനനം ഗബ്രിയേൽ മാലാഖ മറിയത്തെ അറിയിക്കുന്ന ബൈബിൾ ഭാഗമാണ് മംഗള വാർത്ത.
ഇതാണ് മംഗളവാർത്തക്കാലത്തിന്റെ അടിസ്ഥാനം.
അതോടൊപ്പം തന്നെ സ്നാപക യോഹന്നാന്റെ ജനനത്തെ കുറിച്ചുള്ള മുന്നറിയിപ്പ്, സ്നാപകയോഹന്നാന്റെ ജനനം, എന്നിവയും ഈ കാലഘട്ടത്തിൽ അനുസ്മരിക്കുന്നു.
ഈ കാലത്തിൽ കുർബാന മധ്യേയുള്ള വായനകൾ പ്രപഞ്ചസൃഷ്ടി, ആദിപാപം, ദൈവത്തിന്റെ വാഗ്ദാനം, യഹൂദജനത്തിന്റെ രക്ഷകന്റെ വരവിനായുള്ള കാത്തിരിപ്പ് എന്നിവയും അനുസ്മരിക്കുന്നു.
രക്ഷാകര ചരിത്രത്തിൽ യേശുവിന്റെ മാതാവായ മറിയത്തിനുള്ള പങ്കും ഈ കാലത്ത് അനുസ്മരിക്കുന്നു.
ഇരുപത്തഞ്ച് നോമ്പ്
മംഗളവാർത്തക്കാലത്ത് സീറോ മലബാർ ക്രിസ്ത്യാനികൾ അനുഷ്ഠിക്കുന്ന നോമ്പാണ്‌ ഇരുപത്തഞ്ച് നോമ്പ്.
ഡിസംബർ 1 മുതൽ 25 വരെ നീണ്ടു നിൽക്കുന്ന 25 ദിവസത്തെ നോമ്പ് ആയതിനാൽ ഇതിനെ ഇരുപത്തഞ്ച് നോമ്പ് എന്ന് വിളിക്കുന്നു.
ആത്മപരിശോധനക്കുള്ള അവസരമായിട്ടാണ് ഈ നോമ്പിനെ ഇന്നും കാണുന്നത്.
മംഗളവാർത്തക്കാലത്തെ ഞായറാഴ്ചകൾ
മംഗളവാർത്തക്കാലത്തെ ഓരോ ഞായറാഴ്ചകളിലും സീറോ മലബാർ സഭ താഴെ പറയും വിധമുള്ള സംഭവങ്ങളാണ് അനുസ്മരിക്കുന്നത്.
മംഗളവാർത്തക്കാലം ആദ്യ ഞായർ: സ്നാപക യോഹന്നാന്റെ ജനനത്തെ കുറിച്ചുള്ള മുന്നറിയിപ്പ്(വി. ലൂക്കാ  1; 1-25) മംഗളവാർത്തക്കാലം രണ്ടാം ഞായർ: യേശുവിന്റെ ജനനത്തെ കുറിച്ചുള്ള  മുന്നറിയിപ്പ്.
(വി. ലൂക്കാ  1; 26-56) മംഗളവാർത്തക്കാലം മൂന്നാം ഞായർ: സ്നാപക യോഹന്നാന്റെ ജനനം.
(വി. ലൂക്കാ  1; 57-80) മംഗളവാർത്തക്കാലം നാലാം ഞായർ: ഏശയ്യ പ്രവാചകന്റെ പ്രവചനങ്ങളുടെ പൂർത്തീകരണം.
(ഏശയ്യ 7, 14) (വി. മത്തായി 1: 18-25) മംഗളവാർത്തക്കാലം അഞ്ചാം ഞായർ: (ക്രിസ്മസ് കഴിഞ്ഞു വരുന്ന ആദ്യഞായർ) യേശുവിന്റെ ജനനത്തിന് ശേഷമുള്ള സംഭവങ്ങൾ.
(വി. മത്തായി 2: 1-23) (വി. ലൂക്കാ  2; 21-52) പ്രധാന ദിനങ്ങൾ
മംഗളവാർത്തക്കാലത്തെ പ്രധാന ദിനങ്ങൾ താഴെ പറയുന്നവയാണ്.
കന്യകാമറിയത്തിന്റെ അമലോൽഭവ തിരുനാൾ മാർ തോമാ സ്ലീബ ക്രിസ്മസ് ഈശോയുടെ നാമകരണം വാഴ്ത്തപ്പെട്ട ചാവറ കുര്യാക്കോസച്ചന്റെ അനുസ്മരണം കൂനൻ കുരിശുസത്യം അനുസ്മരണം അവലംബം
മംഗളേശ ഇംഗ്ലീഷ് വിലാസം https://ml.wikipedia.org/wiki/Mangalesa
ചാലൂക്യ സാമ്രാജ്യത്തിലെ ഒരു ഭരണാധികാരിയായിരുന്നു മംഗളേശ .
ഇദ്ദേഹത്തിന്റെ സഹോദരനായിരുന്ന കീർത്തിവർമ്മൻ ഒന്നാമന്റെ മരണസമയത്ത് , പുത്രനായിരുന്ന പുലകേശി രണ്ടാമൻ തീരെ ചെറിയ കുട്ടിയായിരുന്നു.
അതിനാൽ  മംഗളേശ റീജന്റ് ആയി രാജ്യഭരണം നിർവഹിച്ചു.
പുലകേശി രണ്ടാമനു പ്രായം തികഞ്ഞിട്ടും ഭരണം കൈമാറാൻ മംഗളേശ വൈമുഖ്യം കാണിച്ചു.
തുടർന്ന് നടന്ന യുദ്ധത്തിൽ പുലകേശി മംഗളേശയെ വധിച്ചു അധികാരം നേടി.
ഇന്ത്യാ ചരിത്രം , എ ശ്രീധര മേനോൻ , പേജ് 184
മംഗളാദേവി ക്ഷേത്രം
കേരളത്തിലെ ഇടുക്കി ജില്ലയിലെ കുമളിയിലെ പ്രശസ്തമായ ഒരു ഭഗവതി ക്ഷേത്രമാണ് മംഗളാദേവി ക്ഷേത്രം.
മംഗളദായിനി സങ്കൽപ്പത്തിലുള്ള ഭദ്രകാളി ആണ് പ്രതിഷ്ഠ.
കണ്ണകി എന്നും സങ്കൽപ്പമുണ്ട്.
പെരിയാർ കടുവ സംരക്ഷണകേന്ദ്രത്തിന് 14 km (8.7 mi) ഉള്ളിൽ ആയി വന പ്രദേശത്താണ് ഈ  ക്ഷേത്രം സ്ഥിതിചെയ്യുന്നത്.
ഈ സ്ഥലം കടൽനിരപ്പിൽ നിന്നും ഏകദേശം 1,337 മീറ്റർ ഉയരത്തിൽ സ്ഥിതി ചെയ്യുന്നു.
വർഷത്തിൽ ഒരു ദിവസം മാത്രം നട തുറക്കുന്നു എന്നതാണ് ഇവിടുത്തെ പ്രത്യേകത.
കേരളത്തിലെ 108 ദുർഗ്ഗാലയങ്ങളിൽ ഉൾപ്പെട്ട ക്ഷേത്രമാണിത്.
പുരാതന ചേരനാട്ടിലെ മഹാരാജവായിരുന്ന ചേരൻ ചെങ്കുട്ടുവൻ ഏകദേശം 2000 വർഷങ്ങൾക്ക് മുമ്പ് വണ്ണാത്തിപ്പാറയിൽ കണ്ണകിക്ക് വേണ്ടി ക്ഷേത്രം സ്ഥാപിക്കുകയും അതിനെ 'കണ്ണകി കോട്ടം' അല്ലെങ്കിൽ 'മംഗളാദേവി ക്ഷേത്രം' എന്ന് വിളിക്കുകയും പതിവ് പൂജകൾ നടത്തുകയും ചെയ്തിരുന്നു.
"ചിത്രപൗർണമി" നാളിൽ ധാരാളം ഭക്തർ ക്ഷേത്രം സന്ദർശിക്കാറുണ്ട്.
1980 കൾക്ക് ശേഷം തമിഴ്‌നാട് സംസ്ഥാനവും ഈ ക്ഷേത്രത്തിന്റെ അവകാശം ഉന്നയിക്കുന്നു.
പാണ്ഡ്യനാടായ മധുരാപുരി ചുട്ടെരിച്ച ശേഷം കണ്ണകി ചേരനാട്ടിൽ എത്തി എന്ന ഐതിഹ്യത്തിലാണ് ഇവിടെ ക്ഷേത്രം ഉണ്ടായത് എന്നു കരുതപ്പെടുന്നു.
പുരാതന ചേരശൈലിയിൽ ശിലാപാളികൾ അടുക്കിവെച്ച  നിർമാണരീതിയാണ് കാണാൻ സാധിക്കുന്നത്.
അതിനു ശേഷം കണ്ണകി ഇവിടെ നിന്നു കൊടുങ്ങല്ലൂരിലേക്കു പോയതായും ഐതിഹ്യം.
മനുഷ്യ വാസമില്ലാത്ത, കൊടും കാടിനുള്ളിലായുള്ള ഈ ക്ഷേത്രം നാശാവസ്ഥയിലായതു സംബന്ധിച്ചും വിശ്വാസയോഗ്യമായ തെളിവുകൾ ഒന്നുമില്ല.
ദക്ഷിണെന്ത്യയെക്കുറിച്ച്  ചരിത്രഗ്രന്ഥം എഴുതിയിട്ടുള്ള എസ്.എൻ. സദാശിവന്റെ അഭിപ്രായത്തിൽ ഈ ക്ഷേത്രം തമിഴ്നാട്ടിൽ നിന്നുള്ള ശൈവമത ക്കാരായ ചോള- മറവപ്പടയുടെ ആക്രമണത്തിലാണ് നശിപ്പിക്കപ്പെട്ടത്.
അതിന്റെ സുവർണ്ണ നാളുകളിൽ ഈ ക്ഷേത്രം കാബൂളിലെ ചിത്രാൾ  എന്ന സ്ഥലത്തുള്ള സമാനമായ ബുദ്ധവിഹാരവുമായി ബന്ധപ്പെട്ടിരുന്നു എന്നു കരുതുന്നു.
ഇതേ പേരിലുള്ള ക്ഷേത്രം മംഗലാപുരത്ത് സ്ഥാപിക്കപ്പെട്ട ബുദ്ധമത ഭിക്ഷുകിയായ താരദേവി യൂടേതാണ്.
അൻചാം നൂറ്റാണ്ടിലാണ് സ്ഥാപിക്കപ്പെടുന്നത്.
ഇടുക്കിയിലേത് 6 മ് നൂറ്റാണ്ടിലും.
സദാശിവന്റെ നിഗമനത്തിൽ കണ്ണകി പാണ്ഡ്യരാജ്യത്തിന്റെ പതനത്തിനു വഴിയൊരിക്കിയശേഷം സഹ്യപർവ്വതം കടന്നെത്തി  മംഗളാദേവി ക്ഷേത്രത്തോടനുബന്ധിച്ചുള്ള ബുദ്ധമഠത്തിൽ അഭയം പ്രാപിച്ച ശേഷം സന്യാസിനിയായി ജിവീച്ചു.
ലഭ്യമായ തെളിവുകൾ  ചേർത്ത് വായിച്ചാൽ ഇത് ശക്തമായ തെളിവാകുമെന്ന് അദ്ദേഹം   വാദിക്കുന്നു.
9 നൂറ്റാണ്ടിൽ ചോളരുടെ ആജ്ഞയിൽ തമിഴ്‌നാട്ടിൽ നിന്നുള്ള  ശൈവ സന്യാസിയായ സംബന്ധമൂർത്തിയും അദ്ദേഹത്തിന്റെ മറവ സൈന്യവും ഈ ക്ഷേത്രം പിടിച്ചെടുക്കുകയും സന്യാസിമാരെ വധിക്കുകയും പിന്നീട് ശബരിമലയിലെ ക്ഷേത്രം പിടിച്ചെടുക്കാനായി യാത്രതിരിക്കുകയും ചെയ്തു എന്നു കരുതുന്നു.
ഇടുക്കി ജില്ലയിലെ കുമളിയിൽ നിന്ന് 18 കിലോമീറ്ററോളം ദൂരത്തിൽ പെരിയാർ ടൈഗർ റിസർവിൽ ഒരു മലമുകളിൽ ഏതാണ്ട് 4000 അടി ഉയരത്തിലാണിത് സ്ഥിതി ചെയ്യുന്നത്.
ഒരു ചുമരിൽ അവലോകിതേശ്വര ന്റെ ചിത്രം കാണാം.
മറ്റൊരു ചുമരിൽ ബുദ്ധൻ ധ്യാനനിമഗ്നായിരിക്കുന്നതും മാരന്റെ പുത്രിമാർ പിറകിൽ നിന്ന് ആക്രമിക്കനെത്തുന്നതുമാണ് വരച്ചിരിക്കുന്നത്.
കെ.എൻ. ഗോപാല പിള്ളയുടെ അഭിപ്രായപ്രകാരം ക്ഷേത്രത്തിൽ കാണുന്ന ബുദ്ധന്മാർ ബുദ്ധന്റെ അടുത്ത ശിഷ്യന്മാരുടേതാണ്.
ക്ഷേത്രത്തിനു പുറത്ത് കാണുന്ന തകർന്ന മതിൽ സൂചിപ്പിക്കുന്നത് ക്ഷേത്രത്തിനോടൊപ്പം വിഹാരങ്ങളോ ചൈത്യങ്ങളോ ഉണ്ടായിരുന്നു എന്നാണ്.
ശ്രീകോവിലിന്റെ ഭാഗങ്ങളും പ്രതിഷ്ഠയുടെ ഭാഗങ്ങൾ പോലും തകർന്ന നിലയിലായതിനാൽ പ്രതിഷ്ഠ ഏതെന്നു പോലും കൃത്യമായി അറിയാത്ത നിലയിലാണ്.
നൂറ്റാണ്ടുകളായി ആരാലും ശ്രദ്ധിക്കപ്പെടാതെ കിടന്ന ക്ഷേത്രം      പൂഞ്ഞാർ രാജവംശത്തിന്റെയും പിന്നീട് തിരുവിതാംകൂർ രാജവംശത്തിന്റെയും കൈകളിൽ ആയിരുന്നു.
1980-കളിൽ ഇങ്ങനെ ഒരു ക്ഷേത്രം ഉണ്ടെന്ന് അറിഞ്ഞ തമിഴ്നാട്ടുകാർ  അവകാശവാദം ഉന്നയിച്ചതോടെ ഭൂമിശാസ്ത്രപരമായി നിസ്സംശയമായും കേരളത്തിന്റെ അതിർത്തിക്കുള്ളിൽ ഉഉള ഇവിടം തർക്കപ്രദേശമായി.
പിന്നീട് ചിത്രപൗർണ്ണമി  ദിവസം ക്ഷേത്രങ്ങളിൽ ഒന്നിൽ കേരളത്തിലെയും, മറ്റൊന്നിൽ തമിഴ്നാട്ടിലെയും പൂജാരിമാർക്ക് പൂജയ്ക്ക് അനുവാദം കൊടുക്കുന്നു.
ഇവിടത്തെ ചിത്രപൗർണമി ഉത്സവം പ്രശസ്തമാണ്.
10,000-ത്തോളം ആളുകൾ ഈ ഉത്സവത്തിനു എത്തിച്ചേരുന്നു.
ഉത്സവത്തിന് പ്രത്യേക പൂജകൾ രാവിലെ 6 മണിമുതൽ വൈകിട്ട് 4 മണിവരെ തുടരുന്നു.
പെരിയാർ വന്യജീവി സംരക്ഷണകേന്ദ്രത്തിനുള്ളിലൂടെ ആണ് ക്ഷേത്രത്തിൽ എത്തിച്ചേരാൻ കഴിയുക.
സ്വകാര്യ വാഹനങ്ങൾകടത്തിവിടുകയില്ല.
പ്രത്യേകം അനുമതി ലഭിച്ച  റ്റാക്സി  ജീപ്പുകളിലോ കാട്ടിനുള്ളിലൂടെ 14 കി.
നടന്നോ  ഈ ഒരു ദിവസം മാത്രം ഭക്തന്മാർക്ക്  മംഗളാദേവിയിൽ പ്രവേശനമുണ്ട്.
മറ്റൊരു ദിവസവും ആരെയും വനത്തിനുള്ളിലേയ്ക്ക്  കടത്തി വിടുകയില്ല.
മംഗളാദേവി ഉൾപ്പെടുന്ന പെരിയാർ ടൈഗർ റിസർവ് പ്രദേശം മുഴുവൻ കേരള വനം വകുപ്പി ന്റെ കർശന നിയന്ത്രണത്തിലാണ്
ഉത്സവ ദിവസം കണ്ണകി ട്രസ്റ്റ് - തമിഴ്‌നാട്, ഗണപതി - ഭഗവതി ക്ഷേത്ര ട്രസ്റ്റ്, കുമളി എന്നിവർ സംഘാടനത്തിനു നേതൃത്വം വഹിക്കുന്നു.
റഫറൻസുകൾ Mangala Devi Kannagi Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഹിന്ദു ദിനപത്രത്തിൽ വന്ന ലേഖനം ↑ http://www.thekkady.com/Mangaladevi-Temple.html 1 2 {{ cite book }} : Check | isbn= value: invalid character ( help ) ↑ https://www.keralatourism.org/periyar/mangaladevi-temple-idukki.php
മംഗളോദയം
കേരളത്തിലെ പ്രസിദ്ധമായ ഒരു പ്രസാധനാലയം ആണ് മംഗളോദയം .
1911ൽ 30,000 രൂപ ഓഹരി മൂലധനത്തോടെ തൃശൂരിൽ ലിമിറ്റഡ് കമ്പനിയായി ആരംഭിച്ചു.
അപ്പൻതമ്പുരാനാണ് സ്ഥാപകൻ.
തൃശൂരിൽ പ്രവർത്തിച്ചിരുന്ന കേരള കല്പദ്രുമം പ്രസ്സ് വിലയ്ക്കു വാങ്ങി.
ഒപ്പം അന്ന് നല്ല നിലയിൽ പ്രവർ ത്തിച്ചു കൊിരുന്ന മംഗളോദയം മാസിക ഈ കമ്പനി ഏറ്റെടുത്തു.
ആദ്യത്തെ 10 വർഷം അപ്പൻ തമ്പുരാനും കുറൂർ ഉണ്ണിനമ്പൂതിരിപ്പാടും മാനേജിങ് ഡയറക്ടർമാരായി.
കേരളവർമ വലിയകോയിത്തമ്പുരാൻ കമ്പനിയിൽ ഓഹരിയുടമയായിരുന്നു.
1088-ൽ എം.ആർ.കെ.സി. എന്നറിയപ്പെട്ടിരുന്ന സി. കുഞ്ഞിരാമമേനോൻ മാനേജരായി.
സി.പി. അച്യുതമേനോൻ മാസികാ പത്രാധിപരും.
പഴയതും പുതിയതുമായ നിരവധി ഗ്രന്ഥങ്ങൾ പ്രസിദ്ധപ്പെടുത്തി.
അധ്യാത്മരാമായണം , കൃഷ്ണഗാഥ , കുഞ്ചൻ നമ്പ്യാരുടെ തുള്ളൽപ്പാട്ടുകൾ, നാടൻ പാട്ടുകൾ തുടങ്ങിയ മികച്ച ഗ്രന്ഥങ്ങൾ പ്രസിദ്ധപ്പെടുത്തിയത് വായനക്കാരെ ആകർഷിച്ചു.
1920ൽ യോഗക്ഷേമം കമ്പനി ഉടമസ്ഥതയേറ്റെടുത്തു.
1931 മുതൽ 10 വർഷം പ്രവർത്തനരഹിതമായ കമ്പനി അവസാനം തകർച്ചയിലെത്തിയപ്പോൾ അതിനെ പുനരുദ്ധരിച്ചത് എ.കെ.ടി.കെ. എം.വാസുദേവൻ നമ്പൂതിരിപ്പാട്  ആണ്.
1942 -ൽ പ്രൈവറ്റ് ലിമിറ്റഡ് കമ്പനിയായി.
മംഗളഫലകം
മംഗളഫലകം മലയാള ഭാഷയിലെ ഒരു വൃത്തമാണ്.
ലക്ഷണം “ ന ന തന ഗുരുവും മംഗളഫലകം ” അവലംബം ↑ വൃത്തമ‍‍ഞ്ജരി ഏ.
മംഗളവാർത്ത ഇംഗ്ലീഷ് വിലാസം https://ml.wikipedia.org/wiki/Annunciation മംഗളവാർത്തയുടെ അറിയിപ്പ് - പാവോലോ ദെ മത്തേയിസിന്റെ ചിത്രം (1712)
കന്യാമറിയം ഗർഭം ധരിച്ച് യേശുവിനെ പ്രസവിക്കുമെന്ന സദ്‌വാർത്തയെ സംബന്ധിച്ച് ദൈവദൂതൻ ഗബ്രിയേൽ മറിയത്തിനു നൽകിയ അറിയിപ്പിന്റെ സംഭവവും അതിനെ അനുസ്മരിച്ചുള്ള ആഘോഷവുമാണ് ക്രിസ്തീയ പാരമ്പര്യത്തിലെ മംഗളവാർത്ത (Annunciation).
മറിയത്തിന്റെ ഉദരത്തിൽ യേശുവിന്റെ ഉത്ഭവത്തെ തന്നെ സൂചിപ്പിക്കുന്നതിനാൽ അത് ക്രിസ്തീയ വിശ്വാസമനുസരിച്ചുള്ള മനുഷ്യാവതാരസംഭവത്തിന്റെ കൂടി അനുസ്മരണവും ആഘോഷവുമാകുന്നു.
അവൾക്കു പിറക്കാനിരിക്കുന്ന പുത്രന്റെ പേര് രക്ഷകൻ എന്നർത്ഥമുള്ള യേശു എന്നായിരിക്കുമെന്നും ദൈവദൂതൻ മറിയത്തെ അറിയിച്ചിരുന്നു.
പല ക്രിസ്തീയവിഭാഗങ്ങളും മംഗളവാർത്ത ആഘോഷിക്കുന്നത് യേശുവിന്റെ ജനനദിവസമായ ക്രിസ്മസിന് ഒൻപതു മാസം മുൻപ് മാർച്ച് 25-നാണ്.
ഈ ദിവസത്തെ മംഗളവാർത്താ തിരുനാൾ, വചനിപ്പ് പെരുന്നാൾ എന്നൊക്കെ അറിയപ്പെടുന്നു.
ലൂക്കായുടെ സുവിശേഷം അനുസരിച്ച് മംഗളവാർത്തയുടെ അറിയിപ്പുണ്ടായത് മറിയത്തിന്റെ ബന്ധുവായിരുന്ന എലിസബത്ത് വാർദ്ധക്യത്തിൽ, യേശുവിന്റെ മുന്നോടിയായി വിശ്വസിക്കപ്പെടുന്ന സ്നാപകയോഹന്നാനെ ഗർഭം ധരിച്ച് ആറു മാസം ആയിരിക്കെയാണ്.
വസന്തസമരാത്രദിനത്തോട് (vernal equinox) അടുത്തു വരുന്ന മംഗളവാർത്താദിനം ഇംഗ്ലണ്ട് ഉൾപ്പെടെ പല നാടുകളിലും നവവത്സരമായി ആഘോഷിക്കപ്പെട്ടിരുന്നു.
റോമൻ കത്തോലിക്കാ, പൗരസ്ത്യ ഓർത്തഡോക്സ് പാരമ്പര്യങ്ങൾ, മംഗളവാർത്ത അറിയിക്കപ്പെട്ടത് ഗലീലയിലെ പട്ടണമായ നസ്രെത്തിൽ ആണെന്ന സുവിശേഷസാക്ഷ്യം പിന്തുടരുന്നെങ്കിലും അതിന്റെ കൃത്യസ്ഥാനത്തെക്കുറിച്ച് അവർക്ക് ഏകാഭിപ്രായമല്ല.
നസ്രെത്തിൽ മംഗളവാർത്തയുടെ കത്തോലിക്കാപ്പള്ളിയും, ഗ്രീക്ക് ഓർത്തഡോക്സ് മംഗളവാർത്താദേവാലയവും രണ്ടിടങ്ങളിലാണ്.
ക്രിസ്തീയകലയിൽ പൊതുവേയും, കത്തോലിക്കാപാരമ്പര്യത്തിലെ മരിയൻ കലയിൽ പ്രത്യേകിച്ചും മംഗളവാർത്ത, കലാകാരന്മാരുടെ ഒരു ഇഷ്ടപ്രമേയമായിരിക്കുന്നു.
മാർത്തോമ്മാ ക്രിസ്ത്യാനികൾ
മംഗളവാർത്താക്കാലത്തോടെയാണ് മാർത്തോമ്മാ ക്രിസ്ത്യാനികളുടെ ആരാധനാവൽസരം ആരംഭിക്കുന്നത്.
യേശുവിന്റെ ജനനത്തിന് ഒരുക്കമായുള്ള നാല് ആഴ്ചകൾ കൂടുന്നതാണ് ഈ കാലം.
അവലംബം ↑ ലൂക്കാ എഴുതിയ സുവിശേഷം 1:26
മംഗളാ ഭായി This article is written like a personal reflection or essay rather than an encyclopedic description of the subject .
( 2021 ജനുവരി ) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പത്തൊൻപതാം നൂറ്റാണ്ടിലെ ആദ്യത്തെ വനിതാ കലാകാരിയായിരുന്നു മംഗള ബായി തമ്പുരാട്ടി (1866 - 1954).
ഇന്ത്യൻ ചിത്രകാരന്മാരിൽ ഒരാളായ രാജാ രവിവർമ്മയുടെ ഏക സഹോദരിയായിരുന്നു അവർ.
അവളുടെ ചിത്രങ്ങൾ കലയുടെ ഉപജ്ഞാതാക്കളിൽ നിന്ന് ഗണ്യമായ കരഘോഷം നേടിയെങ്കിലും, കലാപരമായ വ്യവഹാരങ്ങളിൽ അവൾ അദൃശ്യനായി തുടരുന്നു.
കിളിമാനൂർ കുടുംബത്തിലെ വനിതാ ആർട്ടിസ്റ്റുകൾ
കിളിമാനൂർ രാജകുടുംബത്തിൽ ജനിച്ച മംഗള ബായിക്ക് കലയെ പിന്തുടരാനുള്ള അവസരം ലഭിച്ചു (പരിമിതമാണെങ്കിലും).
എന്നിരുന്നാലും, അവൾ ആദ്യമായി അങ്ങനെ ചെയ്തില്ല.
രസകരമെന്നു പറയട്ടെ, രോഹിനാൽ തമ്പുരാട്ടിയും അവളുടെ അനുജത്തി മൂലംനാൽ കുഞ്ജികുവുവും (കിളിമാനൂർ വംശത്തിലെ രണ്ട് വനിതാ അംഗങ്ങൾ) ആണ് ഈ കലയുടെ സങ്കീർണതകൾ ആദ്യമായി പഠിച്ചത് (പഹാസി കോവിലകത്തിൽ നിന്ന് ഒളിച്ചോടിയ രണ്ട് രാജകുമാരന്മാരിൽ നിന്ന്).
ഭാവിതലമുറയ്ക്ക് ഈ സ്ത്രീകളിൽ നിന്ന് കലാപരമായ പാരമ്പര്യം പാരമ്പര്യമായി ലഭിച്ചു.
രാജകുടുംബത്തിലെ ആദ്യത്തെ പ്രമുഖ കലാകാരനായിരുന്നു കുഞ്ജിക്കുവിന്റെ മകൻ രാജരാജ വർമ്മ.
തന്റെ അനന്തരവൻ രാജാ രവിവർമ്മയെ ചിത്രരചന ലോകത്തേക്ക് പരിചയപ്പെടുത്തിയ രാജരാജ വർമ്മ മംഗള ബായിയുടെ ഉപദേഷ്ടാവായിരുന്നു.
മംഗള ബായി: ശ്രേണിയുടെ കാലത്തെ കല
ഒരു കലാകാരിയെന്ന നിലയിൽ മംഗള ബായിയുടെ വളർച്ച അവൾ ജീവിച്ചിരുന്ന കാലഘട്ടത്തെ പ്രധാനമായും തടഞ്ഞിരുന്നുവെന്ന് പറയുന്നത് തെറ്റല്ല.
കിളിമാനൂരിലെ യാഥാസ്ഥിതിക ചുറ്റുപാടുകളിൽ, അവളുടെ പദവിയിലുള്ള ഒരാൾക്ക് ഒരു 'തൊഴിൽ' ലഭിക്കുന്നത് 'ഉചിതമായത്' ആയി കണക്കാക്കപ്പെട്ടിരുന്നില്ല.
കലയും ഒരു ഹോബിയായി പിന്തുടരാം, പക്ഷേ കൂടുതലൊന്നും ഇല്ല.
ഡ്രോയിംഗ് പ്രചോദനം
പ്രശസ്തരായ സഹോദരങ്ങളെ അവരുടെ സ്റ്റുഡിയോയിൽ നിരീക്ഷിച്ചുകൊണ്ട് മംഗളയ്ക്ക് വിലപ്പെട്ട പാഠങ്ങൾ ലഭിച്ചു.
അവളുടെ സഹോദരന്മാരെപ്പോലെ മംഗളയും പാശ്ചാത്യ അക്കാദമിക് കലാപരമായ പാരമ്പര്യത്തിലേക്ക് ആകർഷിക്കപ്പെട്ടു.
ഗാർഹികവും ഭക്തിപരവുമായ തീമുകൾ ചിത്രീകരിക്കുന്നതിലെ അവളുടെ വൈദഗ്ധ്യവും സാദൃശ്യം പകർത്താനുള്ള നൈപുണ്യവും അവളെ ആവശ്യപ്പെടുന്ന കലാകാരിയാക്കി.
മംഗള ബായി വധിക്കുകയും ശ്രീ ചിത്ര ആർട്ട് ഗ്യാലറിയിൽ പ്രദർശിപ്പിക്കുകയും ചെയ്ത രാജാ രവിവർമ്മയുടെ ശ്രദ്ധേയമായ ഛായാചിത്രം ക്യാൻവാസിൽ വിഷയത്തിന്റെ ആത്മാവ് പകർത്തുന്നതിൽ അവൾ സമർത്ഥനാണെന്ന് സാക്ഷ്യപ്പെടുത്തുന്നു.
അങ്ങനെ, ലിംഗഭേദം വരുത്തിയ എല്ലാ പരിമിതികൾക്കിടയിലും, തിരുവിതാംകൂറിലെ വനിതാ കലാകാരന്മാർക്കിടയിൽ മംഗള ഒരു യഥാർത്ഥ മാട്രിചാർക്കായി ഉയർന്നു.
“ഞങ്ങളെ സംബന്ധിച്ചിടത്തോളം അവൾ കൊച്ചു കൊട്ടാരത്തിൽ അമ്മമ്മയായിരുന്നു,” മംഗളയുടെ കൊച്ചുമകനായ തിരുവട്ടാർ അമ്മവീദുവിലെ അയപ്പൻ തമ്പി അനുസ്മരിക്കുന്നു.
“കിളിമൂർ കൊട്ടാരത്തിലേക്കുള്ള ഞങ്ങളുടെ സന്ദർശനവേളയിലാണ് കൊച്ചു കൊട്ടാരത്തിൽ വച്ച് ഞങ്ങൾ അവളെ സന്ദർശിച്ചിരുന്നത്, അവിടെ അവൾ ഒരു ആർട്ട് സ്റ്റുഡിയോ പരിപാലിച്ചിരുന്നു.  ”
തന്റെ മുത്തച്ഛനായ ആർട്ടിസ്റ്റ് കെ.
കിളിമാനൂർ രാജകുടുംബത്തിന്റെ കലാപരമായ പാരമ്പര്യം അതിന്റെ സ്ത്രീനിരയിലൂടെ മംഗള ബായി ശ്രദ്ധാപൂർവ്വം വളർത്തി.
അവളുടെ ശിഷ്യന്മാരിൽ ഭവാനി തമ്പുരാട്ടിയും കുടുംബത്തിൽ നിന്നുള്ള മാലതി തമ്പുരാട്ടിയും കഴിവുള്ള കലാകാരന്മാരായി ഉയർന്നു.
എന്നിരുന്നാലും, മംഗള ബായിയുടെ പല കൃതികളും ഇപ്പോഴും സ്വകാര്യ ശേഖരങ്ങളിൽ അവശേഷിക്കുന്നു.
മംഗള ബായിയുടെ ചിത്രങ്ങൾ
ഗാർഹികവും ഭക്തിപരവുമായ തീമുകൾ അവളുടെ ചിത്രങ്ങളിൽ ചിത്രീകരിക്കുന്നതിനു പുറമേ, മംഗള ബായി സ്ത്രീകളുടെയും കുട്ടികളുടെയും ഛായാചിത്രങ്ങൾക്ക് പേരുകേട്ടതാണ്.
രവിവർമ്മയുടെ 'ദാനധർമ്മം' എന്ന തീമിന് സമാനമായ അവളുടെ പെയിന്റിംഗും ശ്രദ്ധേയമാണ്.
രണ്ട് പെയിന്റിംഗുകളും ദാനധർമ്മിയും ദാതാവും തമ്മിലുള്ള ഒരു ശ്രേണിയെ ചിത്രീകരിക്കുന്നുണ്ടെങ്കിലും, മംഗള ബായിയുടെ ഒരു ചെറിയ ഊഷ്മളതയുണ്ട്.
രസകരമെന്നു പറയട്ടെ, ഈ പെയിന്റിംഗ് രാജാ രവിവർമ്മയ്ക്ക് ക്രെഡിറ്റ് ചെയ്യപ്പെടുന്നു!
അവളുടെ സ്വന്തം പാരമ്പര്യം:
കലയെ പിന്തുടരുന്നതിൽ  നേരിട്ട സാമൂഹിക നിയന്ത്രണങ്ങൾക്കിടയിലും, 84 വയസ്സുവരെ  പെയിന്റ് ചെയ്യുന്നത് തുടർന്നു.
ആ പ്രായത്തിൽ ഗാന്ധിയുടെ പൂർണ്ണ വലുപ്പത്തിലുള്ള ചിത്രം അവർ വരച്ചു.
കിളിമാനൂരിലെ രാജകുടുംബത്തിന്റെ കലാപരമായ പാരമ്പര്യം സ്ത്രീ വംശത്തിലൂടെ മംഗള ബായി മഹത്വപൂർവ്വം ഉയർത്തിപ്പിടിച്ചു.
മംഗളവനം പക്ഷിസങ്കേതം ഇംഗ്ലീഷ് വിലാസം https://ml.wikipedia.org/wiki/Mangalavanam_Bird_Sanctuary
9°54′N 76°18′E ﻿ / ﻿ 9.9°N 76.3°E ﻿ / 9.9; 76.3
കേരളത്തിലെ പക്ഷിസങ്കേതങ്ങളിൽ  നഗര പ്രദേശത്ത് സ്ഥിതി ചെയ്യുന്ന പക്ഷി സങ്കേതമാണ് മംഗളവനം പക്ഷി സങ്കേതകേന്ദ്രം .
കൊച്ചി നഗരത്തിന്റെ ഹൃദയഭാഗത്തുള്ള ഒരു ദ്വീപിലാണ് ഇത് സ്ഥിതി ചെയ്യുന്നത്.
കണ്ടൽക്കാടുകളും മരങ്ങളും നിറഞ്ഞ ഇവിടെ ധാരാളം ദേശാടനപ്പക്ഷികൾ എത്താറുണ്ട്‌.
ചിലന്തികളൂം വവ്വാലുകളും ഇവിടുത്തെ പ്രധാന ആകർഷണീയതയാണ്.
കണ്ടൽ വനങ്ങളിൽ സ്ഥിതി ചെയ്യുന്ന കേരളത്തിലെ ഏക പക്ഷിസങ്കേതവുമാണിത് .
മംഗൾ എന്ന വാക്കിന് പോർച്ചുഗീസ്ഭാഷയിൽ കണ്ടൽ എന്നാണ് അർത്ഥം ഈയിടെ നിലവിൽ വന്ന പുതിയ കെട്ടിടങ്ങളും മറ്റും ഇവിടുത്തെ  പക്ഷികളുടെ സ്വൈരവിഹാരത്തിനു തടസ്സമായിട്ടുണ്ട്.
മേയ് 2006 ൽ നടത്തിയ ഒരു സർവ്വേ പ്രകാരം ഇവിടെ 32 ഇനത്തിൽ പെടുന്ന 194 ലധികം പക്ഷികൾ ഉള്ളതായി കണക്കാക്കപ്പെടുന്നു.
ഈ ഭാഗത്ത് നിന്ന് ഇതുവരെ രേഖപ്പെടുത്തിയിട്ടുള്ള പക്ഷികളുടെ തരങ്ങൾ 72 ആണ്.
ഇത് കൂടാതെ 17 തരത്തിൽ പെട്ട ചിത്രശലഭങ്ങളും ഇവിടെ ഉള്ളതായി രേഖപ്പെടുത്തിയിട്ടുണ്ട്.
കുടാതെ 51 തരം വർഗ്ഗത്തിൽപ്പെട്ട ചിലന്തികളും ഉണ്ട്.
ഇതും കൂടി കേരള വനം വകുപ്പ് അവലംബം മാതൃഭൂമി ഹരിശ്രീ 2009 സെപ്റ്റംബർ 19 ചിത്രശാല ഡോ. സലിം അലി റോഡിലെ കമാനം പ്രവേശനകവാടം നക്ഷത്രവനം ബുദ്ധപ്രതിമ Mangalavanam Bird Sanctuary എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മംഗളാഭായി തമ്പുരാട്ടി ഇംഗ്ലീഷ് വിലാസം https://ml.wikipedia.org/wiki/Mangalabhayi_thamburatti
കേരളത്തിലെ ഒരു ചിത്രകാരിയായിരുന്നു മംഗളാഭായി തമ്പുരാട്ടി .
രാജാ രവിവർമ്മയുടെ ഇളയ സഹോദരിയായ ഇവർ നിരവധി ഛായാചിത്രങ്ങളും പുരാണചിത്രങ്ങളും ജലച്ചായത്തിലും എണ്ണച്ചായത്തിലും രചിച്ചിട്ടുണ്ട്.
രാജാരവിവർമയുടെ പ്രശസ്തമായ ഛായാപടം വരച്ചത് ഇവരാണ്.